CELEX: C2005/205/33
Language: sk
Date: 2005-08-20 00:00:00
Title: Rozsudok Súdu prvého stupňa z 15. júna 2005 vo veci T-349/03, Corsica Ferries France SAS proti Komisii Európskych spoločenstiev (Štátna pomoc — Žaloba o neplatnosť — Pomoc na reštrukturalizáciu — Rozhodnutie o vyhlásení pomoci za zlučiteľnú so spoločným trhom — Usmernenia Komisie — Povinnosť odôvodnenia — Dodržanie podmienok — Minimálny rozsah pomoci)

20.8.2005   
            
            
               SK
            
            
               Úradný vestník Európskej únie
            
            
               C 205/19
            
         
      ROZSUDOK SÚDU PRVÉHO STUPŇA
   
   z 15. júna 2005
   vo veci T-349/03, Corsica Ferries France SAS proti Komisii Európskych spoločenstiev (1)
   
   (Štátna pomoc - Žaloba o neplatnosť - Pomoc na reštrukturalizáciu - Rozhodnutie o vyhlásení pomoci za zlučiteľnú so spoločným trhom - Usmernenia Komisie - Povinnosť odôvodnenia - Dodržanie podmienok - Minimálny rozsah pomoci)
   (2005/C 205/33)
   Jazyk konania: francúzština
   Vo veci T-349/03, Corsica Ferries France SAS, so sídlom v Bastia (Francúzsko), v zastúpení: S. Rodrigues a C. Scapel, advokáti, ktorí si zvolili adresu na doručovanie v Luxemburgu, proti Komisii Európskych spoločenstiev (splnomocnení zástupcovia: C. Giolito a H. van Vliet, ktorí si zvolili adresu na doručovanie v Luxemburgu), ktorú v konaní podporujú: Francúzska republika (splnomocnení zástupcovia: G. de Bergues a S. Ramet, ktorí si zvolili adresu na doručovanie v Luxemburgu) a Société nationale maritime Corse-Méditerranée (SNCM) SA, so sídlom v Marseille (Francúzsko), v zastúpení: pôvodne H. Tassy, neskôr O. d'Ormesson a A. Bouin, advokáti, ktorej predmetom je návrh na zrušenie rozhodnutia Komisie 2004/166/ES z 9. júla 2003 o pomoci na reštrukturalizáciu, ktorú Francúzsko zamýšľa poskytnúť v prospech Société nationale maritime Corse-Méditerranée (SNCM) (Ú. v. EÚ 2004, L 61, s. 13), Súd prvého stupňa (tretia komora), v zložení: predseda komory M. Jaeger, sudcovia V. Tiilli a O. Czúcz, tajomník: I. Natsinas, referent, vyhlásil 15. júna 2005 rozsudok, ktorého výrok znie:
   
               1.
            
            
               Rozhodnutie Komisie 2004/166/ES z 9. júla 2003 o pomoci na reštrukturalizáciu, ktorú Francúzsko zamýšľa poskytnúť v prospech Société nationale maritime Corse-Méditerranée (SNCM), sa zrušuje.
            
         
               2.
            
            
               Komisia znáša trovy konania žalobcu, ako aj vlastné trovy konania.
            
         
               3.
            
            
               Francúzska republika a SNCM znášajú svoje vlastné trovy konania.
            
         
      (1)  Ú. v. EÚ C 7, 10.1.2004.